Diari Oficial de la Generalitat Valenciana


Sumari del DOGV 7479, del 05-03-2015 (2015/1749)

Notificació de la sentència dictada en el procediment ordinari número 594/2012.
-------------------------------------------------------------------------------

### Dades del document

Número de DOGV
:   7479

Data del DOGV
:   05-03-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/1749


Organisme emissor
:   Jutjat de Primera Instància i Instrucció Número 3 de Picassent

Tipus de document
:   Edicte

Notificació de la sentència dictada en el procediment ordinari número 594/2012. [2015/1749]  
Procediment ordinari 000594/2012  
De: Bankia, SA.  
Procurador: Javier Roldán García.  
Contra: Mármoles Novasur, SL, Raúl Cruz Moreno i Antonio Cruz Moreno.  
Procuradora: Belén Oliva Moreno.  
En este procediment ordinari, seguit a instàncies de Bankia, SA, representada pel procurador senyor Roldán García contra Mármoles Novasur, SL, Raúl Cruz Moreno i Antonio Cruz Moreno, s'ha dictat sentència la dispositiva de la qual, literalment, és la següent:  
  
«Dispositiva  
Estime la demanda de juí ordinari deduïda pel procurador senyor Roldán García, en nom i representació de Bankia, SA, i  
1. Declare la resolució del contracte d'arrendament (lísing) formalitzat per mitjà d'escriptura de 30 de novembre de 2005 a causa de l'incompliment continuat per part de l'arrendatari demandat.  
2. Impose a Mármoles Novasur, SL, l'obligació pura de restituir immediatament a l'actora l'immoble objecte del contracte d'arrendament financer que es resol, i atorgar a Bankia, SA la possessió formal i material d'este.  
3. Condemne Mármoles Novasur, SL, com a prestatària, i Raúl Cruz Moreno i Antonio Cruz Moreno, estos dos últims en qualitat avaladora, al pagament de les quantitats que es deuen a la Caixa d'Estalvis de València, Castelló i Alacant (Bancaixa) (hui Bankia, SA), que resulten dels conceptes següents:  
- La quantitat total de 103.611,81 euros degudament desglossats en la pètita de la demanda.  
- Els interessos de demora que corresponguen sobre esta quantitat total amb el tipus del 22,0628 per cent, pactat en l'escriptura des del 20 de desembre de 2011, fins a l'efectiu pagament.  
- La quantitat líquida que resulte en concepte de les quotes que vencen i estiguen impagades durant la tramitació d'este procediment fins l'efectiva entrega dels béns, més els interessos moratoris corresponents al tipus pactat des del venciment de cada quota. Estes són les bases amb vista a la seua liquidació i a efectuar en execució de sentència.  
  
4. Decrete la cancel·lació dels assentaments corresponents a les inscripcions registrals i qualssevol altres relatius al contracte d'arrendament financer que puguen estar en contradicció amb esta sentència sobre tots els béns afectes al contracte, i ordene que s'expedisquen a este efecte els corresponents manaments al Registre de la Propietat de Picassent número 2.  
5. Condemne en les costes d'este procediment les parts demandades.  
Notifiqueu esta resolució a les parts.  
Expediu l'oportú testimoniatge d'esta resolució perquè s'unisca a les actuacions i incloeu l'original en el llibre de sentències.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'interposarà per mitjà d'escrit presentat en este Jutjat en el termini de 20 dies; haurà d'exposar les al·legacions en què es basa la impugnació, a més de citar la resolució apel·lada i els pronunciaments que impugna (art. 458 LECn).  
De conformitat amb la disposició addicional quinzena de Llei Orgànica del Poder Judicial, perquè s'admeta a tràmit el recurs de reposició contra esta resolució haurà de constituir un depòsit de 50 euros que se li tornarà només en el cas que el recurs siga estimat.  
  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (1823-1794-QJ-VKBL-VN), i s'indicarà, en el ?camp concepte?, el codi ?00 civil reposició?, i la data de la resolució recorreguda amb el format dd-mm-aaaa.  
En el cas de fer l'ingrés per mitjà de transferència bancària, després d'omplir el codi de compte corrent (CCC, 20 dígits), s'indicarà, en el camp ?Concepte?, el número de compte, el codi i la data de la forma exposada en el camp anterior.  
En cap cas s'admetrà una consignació per import diferent de l'indicat. En el cas que haja de fer altres pagaments en el mateix compte, haurà de verificar un ingrés per cada concepte, fins i tot si obeïx a altres recursos de la mateixa o distinta classe.  
Estan exceptuats de l'obligació de constituir el depòsit els que tinguen reconegut el dret a litigar gratuïtament, el ministeri fiscal, l'Estat, les comunitat autònomes, les entitat locals i els organismes autònoms dependents dels anteriors.  
Esta és la meua sentència, que pronuncie, mane i firme».  
  
I atés que els codemandats, Mármoles Novasur, SL i Raúl Cruz Moreno es troben en parador desconegut, s'expedix este edicte a fi que els valga de notificació en forma deguda.  
  
Picassent, 25 de febrer de 2015.- La secretària judicial: Fadua Saleh Conell.